Слава Богу (Псалам)
Слава Богу

ПСАЛАМ

„Слава Богу на висини!” 
Нека пева стар и млад!
Он нас брани сад и вазда, 
Десница му моћан град.

Слава Богу на висини!
Што светлошћу шиба ноћ; 
Молите се њему горе,
Од њега ће помоћ доћ'.

Слава Богу на висини!
Он одева зрном влат, 
Жедну земљу кишом кропи, 
У кошницу сипа сат.

Слава Богу на висини!
Он и робу даје част,
Окови су паучина 
Где његова грми власт.

Напомене 

 Ова песма је први пут објављена у Жубори и Вихори, стр. 140

Извори 

 Милорад П. Шапчанин: Целокупна дела, Књига друга, страна 24. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин